Aŵerengese unandi wa vinthu vo angupangiya chihema (21-31)
38 Wangupanga guŵa la sembi zakupiriza kutuliya ku mathabwa nga vimiti va akeshiya. Lenga lakuyanana muvigaŵa vosi vinayi, mu utali lenga mamita pafufupi ngaŵi,* mu usani lenga mamita pafufupi ngaŵi* ndipu kutuwa pasi kufika pachanya lenga pafufupi mita yimoza.*+2 Pavuli paki, wangupanga masengwi mumakona ngaki nganayi. Guŵa la sembi ndi masengwi venga chinthu chimoza. Ndipu wangulipaka mkuŵa.+3 Wangupanga viyaŵi vakugwiriskiya ntchitu paguŵa la sembi, viyaŵi vakuyole vyotu, mafocholu, mbali zabakuli, mafoloku ngakulungakulu ndi vakupaliya motu. Viyaŵi vaki vosi venga vamkuŵa.4 Wangupanga so tcheleku la paguŵa la sembi lavisulu vamkuŵa vakupinjikana, ndipu wanguliŵika mumphata mwa mkomberu pafupi ndi pakati paguŵa la sembi.5 Wanguŵika mpheti zinayi mumakona nganayi nga guŵa la sembi pafupi ndi tcheleku lamkuŵa kuti waserezemu vimiti vakunyamuliya.6 Pavuli paki, wangupanga vimiti vakunyamuliya kutuliya ku vimiti va akeshiya ndipu wanguvipaka mkuŵa.7 Vimiti vakunyamuliya wanguvisereza mumpheti zo zenga mumphepeti mwa guŵa la sembi kuti alinyamuwengi. Guŵa la sembi lo, lenga nge bokosi lamathabwa lamwazi pachanya ndi kusi.8 Pavuli paki, wangupanga beseni lamkuŵa+ ndipuso chakuŵikapu chaki. Iyu wangugwiriskiya ntchitu magilasi ngakuwonapu* nga anthukazi wo ateŵetiyanga mwandondomeku pakhomu la chihema chakukumanaku.9 Ndipu wangupanga balaza+ la chihema. Kuchigaŵa cha kumwera, wangupanga mpanda wasalu zamampha zakuluka ndipu utali waki wenga mamita pafufupi 45.*+10 Kuchigaŵa cha kumwera, kwenga ntchindamilu 20 kweniso visulu 20 vamkuŵa vamazenji. Tivisulu takukoloŵekamu salu ta ntchindamilu ndipuso vakumangiya* venga vasiliva.11 Kuchigaŵa cha kunkhondi,* mpanda wasalu wenga so mamita pafufupi 45.* Kuchigaŵa ichi kwenga ntchindamilu 20 kweniso visulu 20 vamkuŵa vamazenji ndipu venga vamkuŵa. Tivisulu takukoloŵekamu salu ta ntchindamilu zo, ndipuso vakumangiya* venga vasiliva.12 Kweni kuzambwi,* usani wa mpanda wasalu ya balaza la chihema wenga mamita pafufupi 22.* Kuchigaŵa ichi kwenga ntchindamilu 10 ndi visulu 10 vamazenji. Tivisulu takukoloŵekamu salu ta ntchindamilu zo, ndipuso vakumangiya* venga vasiliva.13 Kuvuma, kwakutuliya lumwi, mpanda wa balaza la chihema, wenga mamita pafufupi 22.*14 Kuchigaŵa chimoza cha khomu la balaza la chihema, kwenga mpanda wasalu wa mamita pafufupi 7,* ndipu wenga ndi ntchindamilu zitatu ndi visulu vitatu vamazenji.15 Kuchigaŵa chinyaki cha khomu la balaza la chihema kwenga mpanda wasalu wa mamita pafufupi 7,* ndipu wenga ndi ntchindamilu zitatu ndi visulu vitatu vamazenji.16 Mpanda wosi kuzunguliya balaza la chihema wenga wa salu yamampha yakuluka.17 Visulu vamazenji va ntchindamilu venga vamkuŵa, takukoloŵekamu salu taki ndi vakumangiya* vaki venga vasiliva. Mitu ya ntchindamilu zo, yingupakika siliva ndipu ntchindamilu zosi za balaza la chihema zenga ndi vakumangiya vasiliva.+18 Ketani ya pakhomu la balaza la chihema yingupangika* ndi wuzu wabuluu, weya wa mbereri wapepo, wuzu uyera kweniso salu yamampha yakuluka. Ketani yo, yenga mamita pafufupi 9* mu utali ndipuso mamita pafufupi ngaŵi* kutuwa pasi kufika pachanya. Ndipu kutuwa pasi kufika pachanya, ketani yo yayanananga ndi mpanda wasalu wa balaza la chihema.+19 Ntchindamilu zaki zinayi ndi visulu vaki vinayi vamazenji venga vamkuŵa. Takukoloŵekamu salu taki kweniso vakumangiya* venga vasiliva, ndipu mitu ya ntchindamilu zo, yingupakika siliva.20 Vikhomu vosi va chihema ndipuso va mpanda wa balaza la chihema venga vamkuŵa.+21 Mozesi wangulamula kuti aŵerengese unandi wa vinthu vosi vo angupangiya chihema, chihema cha Ukaboni.+ Alevi+ ndiwu angugwira ntchitu yeniyi ndipu angulongozgeka ndi Itamara,+ mwana munthulumi waku Aroni, wasembi.22 Bezaleli+ mwana munthulumi waku Uri, mwana munthulumi waku Huru, wa fuku laku Yuda, wanguchita vosi vo Yehova wangulamula Mozesi.23 Iyu wenga ndi Oholiyabu+ mwana munthulumi waku Ahisamaki wa fuku laku Dani. Oholiyabu wenga ndi lusu lakupanga vinthu vakupambanapambana, kudyoŵa vinthu kweniso kuluka vinthu mwakugwiriskiya ntchitu wuzu wabuluu, weya wa mbereri wapepo, wuzu uyera ndi salu zamampha.24 Golidi yosi yo angugwiriskiya ntchitu pa ntchitu ya pamalu ngakupaturika wayanananga ndi golidi yo wanguperekeka nge sembi yakuzungunya*+ ndipu wangukwana matalenti* 29 ndipuso masekeli* 730, mwakukoliyana ndi sekeli ya mumalu ngakupaturika.*25 Ndipu siliva yo wanguperekeka ndi anthulumi wo angulembesa mazina ngawu, wangukwana matalenti* 100 ndipuso masekeli* 1,775, mwakukoliyana ndi sekeli ya mumalu ngakupaturika.*26 Munthulumi weyosi yo wangulembesa wakwambiya vyaka 20 kuluta kunthazi, wangupereka siliva wakukwana hafu ya sekeli* mwakukoliyana ndi sekeli ya mumalu ngakupaturika.*+ Anthulumi wo angukwana 603,550.+27 Siliva wakukwana matalenti 100 angupangiya visulu vamazenji vakujinthamu mafulemu va mumalu ngakupaturika kweniso visulu vamazenji vo venga pafupi ndi ketani yakugaŵa mphaka. Siliva wakukwana matalenti* 100 angupangiya visulu vamazenji 100, siliva wakukwana talenti yimoza angupangiya chisulu chimoza chazenji.+28 Siliva wakukwana masekeli* 1,775 angupangiya tivisulu takukoloŵekamu salu ta ntchindamilu. Mitu ya ntchindamilu zo, anguyipaka siliva ndipu anguzilumikiza pamoza.29 Mkuŵa wo unguperekeka nge sembi* ungukwana matalenti 70 ndipuso masekeli 2,400.30 Mkuŵa wenuwu angupangiya visulu vamazenji va pakhomu la chihema chakukumanaku, guŵa la sembi lamkuŵa ndi tcheleku laki, viyaŵi vosi vakugwiriskiya ntchitu paguŵa la sembi,31 visulu vamazenji va mpanda wasalu wa balaza la chihema, visulu vamazenji va pakhomu la balaza la chihema ndipuso vikhomu vosi va chihema+ kweniso va mpanda wa balaza la chihema.
tum_Latn tum_Latn